Paterna ofereix una jornada de portes obertes de Triesport Infantil per a fomentar l’esport entre els més menuts
30/11/2015

# Paterna ofereix una jornada de portes obertes de Triesport Infantil per a fomentar l’esport entre els més menuts

[![Cartell de la jornada de portes obertes de Triesport Infantil per a fomentar l'esport entre els més menuts](/images/noticias/2015/12/triesport.jpg)](/images/noticias/2015/12/triesport.jpg)

30.11.2015

Des de hui, i fins al pròxim 4 de desembre, els xiquets de Paterna d’entre 6 i 13 anys podran disfrutar practicar esport, jugar i conéixer nous amics en el programa multidisciplinari gratuït que s’ha organitzat des dels servicis esportius municipals

Amb motiu del Dia Universal del Xiquet que va tindre lloc el passat 20 de novembre, els servicis municipals esportius de Paterna, a través del programa +QVIDA, ofereixen una jornada de portes obertes en la Ciutat Esportiva del nucli urbà per a fomentar la pràctica de l’esport en el municipi a través del Triesport Infantil.

D’esta manera, des de hui i fins al 4 de desembre, els xiquets d’entre 6 i 13 anys podran disfrutar d’esta disciplina esportiva que comprén activitats com el ciclisme, la natació i la carrera a peu. Els menors interessats podran iniciar-se en esta activitat emmarcada en el programa +QDEPORTE que donarà a conéixer totes les activitats que es poden realitzar amb el Triesport.

En la jornada prevista per a hui 30 de novembre, serà quan els alumnes podran practicar natació en la piscina municipal de la Ciutat Esportiva a les 19.00 hores.

El 2 de desembre arribarà el torn de la carrera a peu a les 17.30 hores en la zona a l’aire lliure dins de les instal•lacions esportives. Eixe dia, els menuts podran disfrutar d’un conjunt de jocs i exercicis que els ajudaran a aprendre i millorar la seua tècnica de carrera. Finalment, el 4 de desembre a les 17.30 hores les jornades acabaran amb ciclisme, activitat en què els xiquets podran millorar i disfrutar de la bicicleta amb gymkhanes, circuits i jocs.

“Amb esta iniciativa, l’Ajuntament de Paterna pretén fomentar hàbits de vida saludables i promocionar l’activitat física i l’esport entre els més menuts”, ha destacat el regidor d’Esports, José Manuel Mora qui ha explicat que “la posada en marxa d’activitats que fomenten la participació dels nostres ciutadans en activitats saludables és una de les prioritats de l’equip de govern socialista per a contribuir al benestar de tots els veïns de Paterna”.

[Descarregar el cartell del Triesport Infantil](/images/noticias/2015/12/TRIESPORT-INFANTIL.jpg " Otoño en el Museo ")